**Skiemonių seniūnijoje :**

1. Skiemonių miestelyje, Malūno g., Skiemonių bažnyčioje yra kultūros paveldo objektai – **arnotas I** (unikalus objekto kodas 8752), datuojamas XVIII a., šilkas, metalo siūlai, taikomoji dekoratyvinė dailė; **arnotas II** (unikalus objekto kodas 8753), datuojamas XX a. I p., šilkas, taikomoji dekoratyvinė dailė; **arnotas III** (unikalus objekto kodas 8754), datuojamas XIX a. I p. šilkas, taikomoji dekoratyvinė dailė; **arnotas IV** (unikalus objekto kodas 8755), datuojamas XIX a. I p. šilkas, taikomoji dekoratyvinė dailė; **arnotas** (unikalus objekto kodas 15343), datuojamas 1887m., šilkas, medvilnė, metalo siūlai, taikomoji dekoratyvinė dailė; **skulptūra „Nukryžiuotasis“** (unikalus objekto kodas 7680), datuojama XIX a., medis, liaudies dailė; **kryžius su Nukryžiuotojo skulptūra** (unikalus objekto kodas 20159), datuojamas XIX a., medis, liaudies dailė; **paveikslas „Marijos ir Šv. Elžbietos susitikimas“** (unikalus objekto kodas 20155), datuojamas XVIII a., aliejus, drobė, tapyba; **paveikslas „Šv. Domininkas“** (unikalus objekto kodas 20156), datuojamas XVIII a., aliejus, drobė, tapyba; **paveikslas „Šv. Antanas“** (unikalus objekto kodas 20158), datuojamas XVIII a., aliejus, drobė, tapyba; **paveikslas „Mykolas Arkangelas“** (unikalus objekto kodas 20154), datuojamas XVIII a., aliejus, drobė, tapyba; **paveikslas „Šv. Judas Tadas“** (unikalus objekto kodas 20157), datuojamas XVIII a., aliejus, drobė, tapyba; **altorėliai – 2** (unikalus objekto kodas 20160), datuojami 1884 m., medis, liaudies dailė; Bažnyčios šventoriuje yra kultūros paveldo objektas – **Knygnešio Juozapo Juodžio kapas** (unikalus objekto kodas 25696). Knygnešys J. Juodis (1880–1952) platino lietuvišką spaudą tuometinėje Ukmergės apskrityje.

**2.** Skiemonių miestelio kapinėse yra kultūros paveldo objektas – **Lietuvos partizanų kapas** (unikalus objekto kodas 16977). Palaidota aštuoniolika Vytauto apygardos partizanų, žuvusių 1945–1954 m., jų atminimui pastatytas antkapinis paminklas.

**3**. Kilėviškių kaimo kapinėse yra kultūros paveldo objektas – **Lietuvos partizanų kapai** (unikalus objekto kodas 2795). Palaidota septyniolika Lietuvos partizanų, žuvusių 1945–1946, palaidojimo vietos kapinėse paženklintos tipiniais antkapiniais paminklais. Kapinėse pastatytas paminklas Vytauto apygardos Liūto rinktinės partizanams.

**4.** Velykūnų kaime yra kultūros paveldo objektas – **Kompozitoriaus, muzikologo Juozo Strolios sodybos vieta** (unikalus objekto kodas 17252). Šioje sodyboje gimė ir gyveno kompozitorius, muzikologas, chorvedis, Lietuvos Nepriklausomybės kovų dalyvis J. Strolia (1897–1969 ).

**5**. Spraguičio kaime yra kultūros paveldo objektas – **Kompozitoriaus Juozo Karoso gimtosios sodybos vieta** (unikalus objekto kodas 17251). Čia buvusioje sodyboje gimė kompozitorius, vargonininko, dirigentas, chorvedis, muzikos pedagogas J. Karosas (1890–1981). 1990 m. sodybvietėje pastatytas paminklinis akmuo.

**6.** Jonydžių kaime yra kultūros paveldo objektas – **Jonydžių piliakalnis, vad. Balnakalniu** (unikalus objekto kodas 32641). Piliakalnis datuojamas I tūkst. po Kr.

**7**. Piliakalnio kaime yra kompleksinis kultūros paveldo objektas – **Piliakalnio piliakalnis su gyvenviete** (unikalus objekto kodas 24543), datuojamas I tūkst. pr. Kompleksą sudaro **piliakalnis** (unikalus objekto kodas 1878), kurį iš š. ir v. juosia Rubikių ežeras, ir **gyvenvietė** (unikalusobjekto kodas 24544), kuri yra į p. r. nuo piliakalnio.

**8.** Jašiškio kaime yra kultūros paveldo objektas – **Jašiškio, Baltušavos piliakalnis, vad. Švedkalniu** (unikalus objekto kodas 1880). Piliakalnis datuojamas I tūks.pr.Kr. II p.–I tūkst. pr.

**9**. Buivydų kaime yra kompleksinis kultūros paveldo objektas – **Buivydų piliakalnis su gyvenviete** (unikalus objekto kodas 24535), datuojamas I tūkst. vid.–II tūkst. pr. Kompleksą sudaro **piliakalnis** (unikalus objekto kodas 1901), kuris yra iš p, v ir r jį juosiančio Miežintos (Anykštos) upelio dešiniojo kranto kyšulyje ir **gyvenvietė** (unikalus objekto kodas 24536), kuri yra į Š-ŠV nuo piliakalnio.

**10**. Kurklelių kaime yra kultūros paveldo objektai – **dvarvietė** (unikalus objekto kodas 30349), datuojama XVII–XVIII a.; **Lietuvos partizanų priesaikos vieta** (unikalus objekto kodas 42596), kur1944 m. lapkričio mėn. Barkuškio laukymėje, Burbiškio miške, prisiekė Žaliosios rinktinės partizanai, priesaiką priėmė Žaliosios rinktinės vadas K. Tyla–Tarzanas.

**11**. Žiogų kaime yra kultūros paveldo objektas – **akmuo su iškaltu apskritimu ir kryžiumi** (unikalus objekto kodas 1881) yra 1 km. į pr. nuo kelio Utena–Ukmergė, 0,8 km. į šr. nuo Žiogų kaimo sodybų, Pagraužių miške. Akmens viršuje š pusėje iškaltas apskritimas su kryžiumi.

**12**. Mozūriškių kaime yra kultūros paveldo objektas – **akmuo su „Laumės pėda“** (unikalus objekto kodas 1903) yra 0,2 km. į r. nuo kelio Diktarai–Mačionys, 0,7 km į v. nuo Smulkio ežero. Akmens paviršiuje yra 2 pėdos.

**13**. Diktarų kaime yra kultūros paveldo objektas – **Diktarų** **kapinynas** (unikalus objekto kodas 5835) yra apie 1,5 km. į šiaurę nuo plento Ukmergė–Utena, iš p. praeina Laimučio upelio slėnis, iš v. negili dauba. Kapinynas datuojamas V–VI a., XIV–XVI a.

**14**. Trumbatiškio kaime yra kultūros paveldo objektas – **Trumbatiškio kapinynas** (unikalus objekto kodas 16337) yra 0,25 km į š. r. nuo Debeikių–Gečionių ir Leliūnų kelių kryžkelės, į p. nuo Trumbatiškio–Kilėviškių kelio, kapinynas datuojamas XV a.

**15**. Valandiškių kaime yra kultūros paveldo objektas – **Valandiškių senosios kaimo kapinės** (unikalus objekto kodas 11619). Kapinės yra kaimo šiaurinėje dalyje, palaidoti Valandiškių kaimo gyventojai.

**16**. Melėnų kaime yra kultūros paveldo objektas – **Melėnų piliakalnis, vad. Pilies kalnu** (unikalus objekto kodas 33762). Piliakalnis datuojamas I tūkst. prieš Kristų – I tūkst. po Kristaus .

**17**. Kalvelių kaime yra kultūros paveldo objektas – **Kalvelių piliakalnis** (unikalus objekto kodas 39906). Piliakalnis datuojamas I tūkst.

**18**. Balteniškių kaime yra kultūros paveldo objektas – **Rytų Lietuvos partizanų srities štabo visuomeninės dalies viršininko Broniaus Kazicko–Sauliaus, Krivaičio, Vakario žūties vieta** (unikalus objekto kodas 35344). Šioje vietoje, buvusioje Tylų sodyboje, įrengtame Vytauto apygardos štabo bunkeryje, žuvo partizanas B. Kazickas–Saulius, jo atminimui pastatytas metalinis kryžius.

**19**. Kiškelių kaime yra kultūros paveldo objektas – **Kiškelių kapinynas** (unikalus objekto kodas 43866). Kapinynas yra Kiškelių miško 1537 kvartale, bevardžio upelio kairiajame krante, kapinyno vietoje aptikta XI–XII a. datuojamų degintinių kapų įkapių.

**20.** Baltenių kaime yra kultūros paveldo objektas – **Lietuvos partizanų Broniaus Petronio–Uosio ir Broniaus Tylos–Kapitono kautynių ir žūties vieta** (unikalus objekto kodas 45301). 1950-07-17 Leliūnų vlsč. Baltenių k. miške, įrengtoje slėptuvėje–bunkeryje, kaudamiesi su sovietų kareiviais ir Leliūnų stribais žuvo Vytauto apygardos Rambyno rajono Aušros būrio partizanai Br. Petronis-Uosis, Br.Tyla-Kapitonas.